
ÎN ATENŢIA MASS MEDIA

Concurs pentru jurnalişti!

Cancelaria de Stat cu sprijinul Programului Comun Dezvoltare Locală Integrată (PCDLI) anunţă un concurs de materiale jurnalistice la tema „Reforma de descentralizare în mass-media”. 
Cine poate participa? 
Jurnalişti liber profesionişti sau angajaţi ai instituţiilor mass-media (ziare, posturi de radio şi televiziune, portaluri informaţionale) locale şi naţionale din Republica Moldova. 

Condiţiile concursului 
Materialele jurnalistice prezentate la concurs trebuie să se refere la necesitatea şi beneficiile refromei de descentralizare pentru populaţia Republicii Moldova (inclusiv pentru autorităţi publice locale, femei, bărbaţi  şi copii ce fac parte din grupuri vulnerabile), precum şi la activităţile şi iniţiativele realizate în contextul reformei de descentralizare şi consolidare a autonomiei locale. Materialele jurnalistice trebuie să fie difuzate la TV, radio, în presa scrisă sau on-line în perioada iunie – septembrie 2012.    

Jurnaliştii interesaţi trebuie să prezinte pentru concurs 3 materiale jurnalistice. Acestea pot fi expediate prin E-mail la adresa: natalia.costas@undp.org sau prin poşta tradiţională pe adresa: mun. Chişinău, str. Nicolae Iorga 21, etajul III, Programul Comun Dezvoltare Locală Integrată, cu menţiunea “Concursul “Reforma de descentralizare în mass media”. Reportajele audio/video vor trebui expediate la sediul Programului Comun Dezvoltare Locală Integrată pe un CD. 

Data-limită de acceptare a materialelor – 10 septembrie 2012, ora 17:00; 

Juriul şi criteriile de selectare 
Materialele câştigătoare vor fi selectate de un juriu, din componenţa căruia vor face parte jurnalişti, reprezentanţi ai Cancelariei de Stat şi câtorva organizaţii internaţionale, în baza următoarelor criterii de evaluare: 

· relevanţa materialului şi corespunderea lui cu tematica concursului;
· documentarea subiectului, lucrul cu sursele de informaţie;
· originalitatea şi perspectiva abordării subiectului;
· profesionalismul realizării şi respectarea normelor deontologice; 

· periodicitatea abordării subiectelor despre refroma de descentralizare;

· sensibilitatea la perspectiva egalităţii de gen şi la nevoile şi drepturile femeilor, bărbaţilor şi copiilor care reprezintă cele mai vulnerabile grupuri ale populaţiei în contextul descentralizării şi dezvoltării  locale.
Premii 
Juriul va selecta 5 cele mai bune materiale jurnalistice, iar autorii acestora vor fi premiaţi cu echipament şi alte cadouri de valoare. Premiile vor fi înmânate în cadrul unui eveniment public oficial care va avea loc în luna octombrie 2012. 

Vă rugăm să vă asiguraţi că materialele expediate pentru concurs au fost recepţionate şi înscrise în concurs la persoana de contact: 
Natalia Costaş 
Consultant în comunicare
Programul Comun Dezvoltare Locală Integrată  
Tel.: 250 216; Mobil: 069221141; E-mail: natalia.costas@undp.org

Programul Comun Dezvoltare Locală Integrată este implementat de Guvernul Republicii Moldova cu asistenţa Programului Naţiunilor Unite pentru Dezvoltare (PNUD), Entităţii Naţiunilor Unite pentru Egalitatea de Gen şi Abilitarea Femeilor (UN Women), cu sprijinul financiar al Guvernului Suediei.

Mai multe informaţii despre activităţile desfăşurate de Programul Comun pentru Dezvoltare Locală Integrată puteţi găsi vizitând paginile web: www.descentralizare.gov.md şi www.undp.md
